钦定古今图书集成/明伦汇编/官常典/第407卷 > 张济
## 钦定古今图书集成/明伦汇编/官常典/第407卷 > 张济

按《魏书》本传，“济字士度，西河人也。父千秋，慕容永骁
骑将军。永灭来奔，太祖善之，拜建节将军，赐爵成纪
侯。随从征伐，累著功绩。登国末卒。济猎涉书传，清辩
美仪容，太祖爱之，引侍左右。与公孙表等俱为行人。
拜散骑侍郎，袭爵。先是，姚兴遣将攻洛阳，司马德宗
雍州刺史杨佺期遣使乞师于常山王遵，遵以状闻。”
太祖遣济为遵从事中郎报之。济自襄阳还，太祖问
济江南之事，济对曰：“‘司马昌明死，子德宗代立，所部
州镇，迭相攻击。今虽小定，君弱臣彊，全无纲纪。臣等
既至襄阳，佺期问臣：魏初伐中山几十万众’？臣答：三
十馀万。”佺期曰：“‘魏国被甲，戎马可有几匹’？臣答：‘中军
精骑十有馀万，外军无数’。”佺期曰：“以此讨羌，岂足灭
也！”又曰：“魏定中山，徙几户于北？”臣答：“七万馀家。”佺期
曰：“治在何城？”臣答：“定都平城。”佺期曰：“有如许大众，亦
何用城为？”又曰：“魏帝为欲久都平城，将复迁乎？”臣答：
“非所知也。”佺期闻朝廷不都山东，儿有喜色曰：“晋魏
通和，乃在往昔，非唯今日。羌寇狡猾，频侵河洛，夙夜
忧危。今此寡弱，仓库空竭，与君便为一家，义所无讳。
洛城救援，仰恃于魏，若获保全，当必厚报；如其为羌
所乘，宁使魏取，臣等欲分向扬州。”佺期曰：“蛮贼互起，
水行甚难。魏之车马，已据滑台，于此而还，从北道东
下，乃更便直。晋之法制，有异于魏。今都督襄阳，委以
外事，有欲征讨，辄便兴发，然后表闻，令朝廷知之而
已；如”其事势不举，亦不承台命。太祖嘉其辞顺，乃厚

奴婢百口，马牛数百，羊二十馀口。天赐五年卒。